Diari Oficial de la Generalitat Valenciana


Sumari del DOGV 2036, del 01-06-1993 (1993/828161)

ORDRE de 26 de maig de 1993, de la Conselleria d'Economia i Hisenda, per la qual autoritza la fusió de la Caixa d'Estalvis de València, Castelló i Alacant, Bancaixa, amb la Caixa d'Estalvis i Socors de Sagunt.
-----------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1993/05/26/(1)/dof/vci/html**

### Dades del document

Número de DOGV
:   2036

Data del DOGV
:   01-06-1993

Secció del DOGV
:   DISPOSICIONS GENERALS

Número del document
:   1993/828161


Data del document
:   26-05-1993

Organisme emissor
:   Conselleria d'Economia i Hisenda

Tipus de document
:   Ordre

Anàlisi jurídica

Ordre de 26 de maig de 1993, de la Conselleria d'Economia i Hisenda, per la qual autoritza la fusió de la Caixa d'Estalvis de València, Castelló i Alacant, Bancaixa, amb la Caixa d'Estalvis i Socors de Sagunt.  
Vist l?escrit de data 15 d'abril de 1993, presentat conjuntament per la representació de la Caixa d'Estalvis de València, Castelló i Alacant, Bancaixa, i de la Caixa d'Estalvis i Socors de Sagunt, pel qual sol·liciten la preceptiva autorització administrativa per a la fusió per absorció d'aquesta última per la primera.  
Atés que en la documentació presentada s'inclouen sengles certificats, on es dóna compte dels acords adoptats per les assemblees generals de les caixes d'estalvis esmentades, realitzades els dies 27 i 25 de març de 1993, respectivament, entre els quals figuren l'aprovació de la fusió d'aquestes institucions.  
Atés que, així mateix, en les assembles generals esmentades s'aprovaren determinades modificacions dels Estatuts Socials (articles 1, 33, 40 i 48; disposicions transitòries setena, vuitena, novena, desena i onzena) i del Reglament del Procediment Regulador del Sistema de Designació i Elecció dels Membres dels Organs de Govern (articles 9, 36, 48 i 53) de la Caixa d'Estalvis de València, Castelló i Alacant, Bancaixa, derivades dels acords de fusió.  
Vist que de les certificacions esmentades es dedueix que aquestes assemblees generals es van constituir amb l'assistència de la majoria dels seus membres, i que van votar a favor dels acords esmentats més dels dos terços dels assistentes a les assemblees corresponents, tal com exigeix l'article 29, apartat «3, de la Llei de la Generalitat Valenciana 1/1990, de 22 de febrer, sobre Caixes d'Estalvis.  
- Vist que l?operació de fusió per absorció esmentada suposa l'adquisició del patrimoni de la Caixa d'Estalvis i Socors de Sagunt per la Caixa d'Estalvis de València, Castelló i Alacant, Bancaixa, procedint aquella a la dissolució sense liquidació.  
Atès que s'han observat les condicions imposades per l'article 13, apartat 2, de la Llei de la Generalitat Valenciana 1/1990, de 22 de febrer, sobre Caixes d'Estalvis, en no trobar-se en procés de liquidació les entitats que es fusionen, i quedar salvats els drets i les garanties dels afectats per la fusió, segons es dedueix de les certificacions dels acords adoptats per les respectives assemblees generals i consta expressament en l'escrit de sol·licitud d'autorització.  
Atès que, d'acord amb el que disposa l'article 13, apartat 4, de la Llei 1/1990, de 22 de febrer, en el cas de fusió per absorció queden dissolts els òrgans de govern de la caixa absorbida, mentre que l'administració, la gestió, la representació i el control de l'entitat resultant de la fusió correspon als òrgans de la caixa absorbent.  
Vist que, segons que estableix l'article 8 del Decret 81/1990, de 28 de maig, en el cas de fusió per absorció pot mantenir-se en els òrgans de govern de la caixa absorbent una representació de la caixa absorbida, de forma transitòria i fins a la següent renovació parcial que s'efectue, d'acord amb els pactes de fusió que s'establesquen, si escau, i que aquesta representació transitòria ha de figurar en els estatuts de la caixa absorbent.  
Vist que la proposta de modificació dels Estatuts Socials i del reglament, aprovats per les respectives assemblees generals, s'ajusta en els seus termes a la normativa vigent.  
Vist que l?operació de fusió proposada implica la cancel·lació de la inscripció de la Caixa d'Estalvis i Socors de Sagunt en el Registre de Caixes d'Estalvis de la Comunitat Valenciana, una vegada complerts totes les condicions i els requisits legals establerts per aquest tipus d'operacions.  
Vist l?informe emés pel Banc d'Espanya respecte a aquesta operació de fusió entre la Caixa d'Estalvis de València, Castelló i Alacant, Bancaixa, i la Caixa d'Estalvis i Socors de Sagunt.  
Vista la Llei de la Generalitat Valenciana 1/1990, de 22 de febrer, sobre Caixes d'estalvis; el Decret 81/1990, de 28 de maig, del Consell, de desplegament de la llei esmentada en matèria d'òrgans de govern, i les altes disposicions que resulten aplicables a aquesta matèria, així com la documentació presentada per les entitats, que s'adjunta com a annex de la sol·licitud.  
Aquesta conselleria, en virtut de les facultats conferides pels articles 12 i 13, apartat u, de la Llei de la Generalitat Valenciana 1/1990, de 22 de febrer, sobre Caixes d'Estalvis, ha pres els acords següents:  
Primer  
Autoritzar la fusió per absorció de la Caixa d'Estalvis i Socors de Sagunt en la Caixa d'Estalvis de València, Castelló i Alacant, Bancaixa.  
Segon  
Autoritzar les modificacions als Estatuts Socials (articles 1, 33, 40, i 48; disposicions transitòries setena, vuitena, novena, desena i onzena) i al Reglament del Procediment Regulador del Sistema de Designació i Elecció dels Membres dels Organs de Govern (articles 9, 36, 48 i 53) de la Caixa d'Estalvis de València, Castelló i Alacant, Bancaixa, contingudes en les certificacions dels acords adoptats per les assemblees generals, que s'adjunten a la sol·licitud presentada.  
Tercer  
Donar de baixa la Caixa d'Estalvis i Socors de Sagunt en el Registre de Caixes d'Estalvis de la Comunitat Valenciana, una vegada inscrita en el registre esmentat la corresponent escriptura de fusió.  
Contra aquest acte, que posa fi a la via administrativa, es pot interposar recurs contenciòs- administratiu davant la sala d'aquest ordre jurisdiccional del Tribunal Superior de Justícia de la Comunitat Valenciana, en el termini de dos mesos, comptats des de l?endemà de la publicació en el DOGV  
València, 26 de maig de 1993.  
El Conseller d'Economia i Hisenda,   
ANTONI BIRLANGA CASANOVA


Còpia Permalink ELI